title: Vitus Bering
text: Radimi solparsara Bering va tana ewala ke Alexander tursia poke geronefa krimta ke Alaska kallapiyir. Georg Wilhelm Steller bliopik is selaropik tiyir taneaf europik avlayas moe sid ke Alaska. Bering sorion lentlapiyir, liwotason va domega. Lasustason va tota kal musedaxo, va getaltefa krimta ke Alaska ceda isu dega is Aleut tursia anton rokagrupeyer. Va Saint Elias tculkafa arna kozwiyir nume batinde yoltayar. Tan birelik awalkeyer aze moe ewala yoltatana poron gu in ( Cumagin ewala ) zo kotawayar. Ba 10/08 Bering gorayar da va fentugal koe Amerika me di zavzagiyir aze van talteka dimlapiyir kire kobligara tiyir riafa.